इसके द्वारा गढ़े गए शब्दों,किये गए नामकरण को नमूने के तौर पर देखिये-महा भगवान,युवराज,योगगुरु,गाँधी अवतार,सदी का महानायक, बादशाह,निर्मल बाबा, ड्रीम गर्ल,धक-धक गर्ल, स्वर कोकिला. आदि, इत्यादि. संबंधित लोग इस तरह के नामों से खुद असहज महसूस करते हैं.इस मामले में मीडिया का कोई मूल्यगत भाव नहीं होता.बल्कि इसके पीछे उसका अपना प्रसार/टीआरपी बढ़ाने का व्यवसायिक मनोविज्ञान काम करता है.यहाँ पर मीडिया का चरित्र उन कर्मकांडियों की तरह है,जो जन्म से लगायत मृत्यु तक के सभी कर्मकांडों में अपने यजमान से मोटी रकम एंठते/वसूलते हैं.जब लोग शोक में डूबे होते हैं,तब ये फायदे के लिए जुगाड़ भिड़ाते नज़र आते हैं.ठीक यही स्थिति मौजूदा मीडिया का है.यदि किसी को युवराज और भगवान बनाने से उसका फायदा हो रहा है,तो उसे इस बात से कोई फर्क नहीं पड़ता है कि युवराज को जनता अस्वीकार कर देगी और भगवान के अस्तित्व को नकार देगी ?